Divadlo Nová scéna

Divadlo Nová scéna v Bratislave je profesionálne umelecké teleso, repertoárové divadlo, ktoré uvádza hudobno-dramatickú tvorbu (predovšetkým muzikály, komédie, ale aj drámy a rozprávky). 

Divadlo Nová scéna sídli v Bratislave, v tzv. Živnostenskom dome na Živnostenskej ulici č. 1 a na Kollárovom námestí, odkiaľ je vchod do divadla. V roku 1991 sa uskutočnila rozsiahla rekonštrukcia divadla pod vedením architekta Ferdinanda Zbuška ml., ktorá bola v roku 1992 ocenená Cenou D. Jurkoviča.

Nová scéna bola založená 30. novembra 1946, až do roku 1951 patrila do zväzku Slovenského národného divadla.

Jej členmi boli mnohé významné herecké, režisérske, spevácke, hudobnícke a tanečné osobnosti.

V  repertoári Nová scény boli inscenácie:
 Mačky (Cats – Andrew Lloyd Webber),
 Pokrvní bratia (Blood Brothers - Willy Russell),
 Equus – Peter Shaffer,
 Sluha dvoch šéfov (One Man, Two Guvnors – Richard Bean),
 Bajaja,
 Čarodejník z krajiny Oz (The Wonderful Wizard of Oz – L. Frank Baum),
 Charlieho teta,
 Vyhadzovači (Bouncers – John Godber),
 „Ako zbaliť babu?“ a ďalšie...
Od 1. augusta 2015 je generálnou riaditeľkou divadla Ingrid Fašiangová, ktorá v tejto funkcii nahradila Juraja Ďurdiaka. Umeleckým riaditeľom je Karol Čálik.

Referencie

Externé odkazy 
 www.novascena.sk

 
Divadlá v Bratislave
Diela ocenené Cenou Dušana Jurkoviča